**ՀԻՄՆԱՎՈՐՈՒՄ**

**«Պետական ավարտական քննությունների ժամանակացույցը և աշխատակարգը սահմանելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի վերաբերյալ**

1. **Միջոցառման իրականացման անհրաժեշտությունը և նպատակը.**

«Սովորողի գիտելիքների ստուգման, ավարտական և պետական ավարտական քննությունների կազմակերպման և անցկացման» աշխատակարգը սահմանվում է միասնական սկզբունքով և ժամանակում իրականացնելու նպատակով:

**1.1. Կարգավորման ընթացիկ իրավիճակը և առկա խնդիրները.**

Ներկայում 12-րդ դասարանում քննությունները կազմակերպվում են ուսումնական տարվա ավարտին, և շրջանավարտներին տրվում է մեկ հնարավորություն՝ բուհ ընդունվելու համար:

1. **Միջոցառման իրականացումից ակնկալվող արդյունքը.**

Գործընթացն ավելի արդյունավետ կազմակերպելու նպատակով 2022 թվականին միասնական և ավարտական քննությունների տրամաբանությունը փոխվել է, համաձայն որի՝ շրջանավարտներին հնարավորություն է տրվում երկու անգամ հանձնել քննություն, և վերջնական է համարվում ամենաբարձր արդյունքը:

**Իրավական ակտի մշակման գործընթացում ներգրավված մարմիններ՝**

ՀՀկրթության, գիտության, մշակույթի և սպորտի նախարարություն

«**Սովորողի գիտելիքների ստուգման, ավարտական և պետական ավարտական քննությունների կազմակերպման և անցկացման» աշխատակարգը սահմանվում է համաձայն «Հանրակրթության մասին» օրենքի 30-րդ հոդվածի 11-րդ կետի համաձայն:**

«**Սովորողի գիտելիքների ստուգման, ավարտական և պետական ավարտական քննությունների կազմակերպման և անցկացման» կարգը սահմանելու մասին Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի** **ընդունումը չի նախատեսում   պետական բյուջեի  ծախսերի ավելացում:**

«**Սովորողի գիտելիքների ստուգման, ավարտական և պետական ավարտական քննությունների կազմակերպման և անցկացման» կարգը սահմանելու մասին Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունմամբ այլ իրավական ակտերում փոփոխություն կատարելու անհրաժեշտություն չի առաջանում:**